
Z A P I S N I K

s 11. sjednice Vijeća Gradske četvrti Sesvete, održane 19. travnja  2022 ., s početkom u 18,00 sati u Gradskoj četvrti Sesvete – Plava dvorana, Trg Dragutina Domjanića 6, Sesvete.

Nazočni članovi Vijeća Gradske četvrti Sesvete:

Vinko Batinić, Marko Brkić, Željko Blažinović, Petar Bajan, Nives Curić, Ivan Dokša, Damir Grgić, Željko Grbavac, Zorica Gregurić, Mihaela Husić, Stjepan Kezerić, Ivan Krivačić, Magdalena Kozarić Špoljarić, Vedran Ledinščić, Vladimir Marić, Ivana Vladimira Petric, Damir Pigac.

Nenazočni članovi Vijeća Gradske četvrti Sesvete: 
Ante Plazonić, Matija Kralj
Nazočni radno, gosti i predstavnici tiska:
- Gordana Muller Mikić – voditeljica Odjela za generalne urbanističke planove
- Mirna Vrca - Gradski ureda za gospodarstvo, ekološku održivost i strategijsko planiranje
- Anton Zeneral- Gradski ureda za gospodarstvo, ekološku održivost i strategijsko planiranje
- Sabina Pavlić - Zavod za prostorno uređenja Grada Zagreba
- Jelena Bule – Zavod za prostorno uređenje Grada Zagreba
- Zvonko Rumenjak - član Vijeća Mjesnog odbor Jelkovec
- Višnja Franković – članica Vijeća Mjesnog odbora Gajišće
- Višnja Kljajić - članica Vijeća Mjesnog odbora Gajišće
- Borko Samec - glavni i odgovorni urednik portala Sesvete Danas
- Jelena Ucović – Zabavni Radio 
- Stipe Jurić, Nives Polojac - Gradski ured za mjesnu samoupravu, P.O. Sesvete

Sjednicu Vijeća Gradske četvrti Sesvete otvara Stjepan Kezerić, predsjednik Vijeća, pozdravlja nazočne članove Vijeća Gradske četvrti Sesvete, sve radno nazočne, zahvaljuje na odazivu i konstatira da je prisutno 17 članova Vijeća. Dalje navodi da je članovima Vijeća e-poštom poslan zapisnik s 10. sjednice Vijeća. Upitao je imaju li primjedbi na zapisnik.

Željko Blažinović imao je primjedbu na evidenciju u zapisnicima o odlasku i dolasku članova Vijeća na sjednice te predlaže da se vodi evidencija radnog vremena gradskih službenika i namještenika.
Stipe Jurić pojasnio je da je potrebno voditi evidenciju prisutnih članova Vijeća kako bi se prilikom glasovanja mogao utvrditi broj glasova. 

	Daljnje rasprave nije bilo, članovi Vijeća glasovali su te je većinom glasova, s 16 glasova „za“ i 1 glasom protiv usvojilo zapisnik s prethodne sjednice. 

Predsjednik je predložio da se točka 4.1. Izvješće predstavnika Gradskog ureda za gospodarstvo, ekološku održivost i strategijsko planiranje oko GUP-a Sesveta i potrebe donošenja UPU-a za SRC Luka raspravi na početku sjednice kako bi predstavnici mogli podnijeti izvještaj na početku sjednice. Nadalje predlaže da se doda točka Prijedlog zaključka o davanju mišljenja na zahtjev Siniša Prugovečki za dostavu pitke vode cisternom kao i da o predloženoj točki 4.2. Prenamjena prostora mjesne samouprave u područne objekte dječjih vrtića rasprave kao točku dnevnog reda kako bi se mogao donijeti zaključak. 
Potom je dao predloženi dnevni red na glasanje.

Članovi Vijeća su glasovali te je većinom glasova, s 16 glasova „za“ i 1 suzdržan glas donijelo.

DNEVNI RED :

1. Izvješće predstavnika Gradskog ureda za gospodarstvo, ekološku održivost i   strategijsko planiranje oko GUP-a Sesveta i potrebe donošenja UPU-a za SRC Luka
2. Prijedlog zaključka o prenamjeni prostora mjesne samouprave u područne objekte dječjih vrtića
3. Nacrt prijedloga Odluke o izmjenama i dopunama Odluke o komunalnom redu - davanje mišljenja
      4.   Prijedlog zaključka za rješavanje imovinsko – pravnog statusa šetnice uz Vuger potok
      5.   Prijedlog zaključka za imenovanje ulice tj. neimenovanog puta, zapadno od Sajmišta    
            Sesvete, između Industrijske ceste i Livadarskog puta do kbr. 20
      6.   Prijedlog zaključka o davanju mišljenja na zahtjev Siniša Prugovečki za dostavu pitke  
            vode cisternom 
      6.   Razno
      
/ Prelazi se na rad po dnevnom redu /

Ad 1) Izvješće predstavnika Gradskog ureda za gospodarstvo, ekološku održivost i   strategijsko planiranje oko GUP-a Sesveta i potrebe donošenja UPU-a za SRC Luka

	Stjepan Kezerić pozvao je voditeljicu Odjela za izradu Generalnog urbanističkog plana gospođu Gordanu Muller Mikić da ukratko objasni postupak i procedure oko izrade Generalnog urbanističkog plana Sesveta i potrebe donošenje UPU-a za SRC Luka.
	Gordana Muller Mikić pozdravila je sve prisutne te je prezentacijom ukratko objasnila cijelu proceduru donošenja Generalnog urbanističkog plana. Trenutno je Generalni urbanistički plan Sesveta u pripremnoj fazi. Nadalje navodi da je formirana radna skupina za pripremne aktivnosti izrade i donošenje prostornih planova. Potom je predložila da se inicijative od javnog interesa donesu zaključkom i upute prema Gradskom uredu za strategiju.
	Stjepan Kezerić navodi da će se na slijedećoj sjednici donijeti zaključak sa svim inicijativama od javnog interesa. 
	Stjepan Kezerić, Željko Blažinović i Ivan Dokša apeliraju da je sjeverni dio Sesveta u obuhvatu Prostornog plana Grada Zagreba te se treba pokrenuti izmjena Prostornog plana Grada Zagreba. Predlažu da Generalni urbanistički plan Sesveta bude obuhvaćen Generalnim urbanističkim planom Grada Zagreba jer su Sesvete dio Grada Zagreba. 
	Gordana Muller Mikić navodi da se trenutno izmjenjuje Prostorni plan ciljano samo za željeznicu i autoput. 
	Željko Blažinović zatražio je da se dostavi karta s prikazom građevinske zone u Prostornom planu Grada Zagreba. 
	Željko Grbavac apelira da se trebaju pregledati zaključci s prethodnih sjednica te eventualno ažurirati zahtjeve. 
	Vinko Batinić postavio je upit u kojoj fazi je donošenje Urbanističkog plana za SRC Luka, nadalje predlaže sazivanje tematske sjednice za SRC Luka. 
	Gordana Muller Mikić pojasnila je da prema karti Generalnog urbanističkog plana nema potrebe za izradom Urbanističkog plana , ali svakako treba pogledati urbano pravilo 5.1. 
	Stjepan Kezerić navodi da ćemo zatražiti pisani odgovor od Gradskog ureda za strategiju te po primitku odgovora sazvati će se tematska sjednica.
	Vedran Ledinščić postavio je upit vezano za obuhvat prostora oko Osnovne škole Luka.
	Stjepan Kezerić odgovorio je da je Gradski ured za obrazovanje, sport i mlade već poslao prijedlog proširenja škole. 
	Nives Curić zatražila je prezentaciju o planu realizacije Urbanističkih planova uređenja.
	Stjepan Kezerić navodi da će zatražiti od nadležnih.
	Vinko Batinić postavio je upit koji je vremenski rok za donošenje Generalnog urbanističkog plana.
	Gordana Muller Mikić odgovorila je da po prethodnim iskustvima kada se radila izmjena Generalnog urbanističkog plana traje nekih 3 godine. 
	Stjepan Kezerić i Željko Grbavac navode da nam je važna informacija kada će biti gotovo Generalni urbanistički plan Sesveta jer se planira na prostoru bivše tvornice „Sljeme“ urediti prostor za Policijsku postaju Sesvete, Prekršajni sud, Muzička škola itd. 
	Zorica Gregurić apelira da svaki EU projekt ima određeni vremenski period u kojem se mora provesti te je zatražila informaciju u kojoj je fazi provedbe EU projekta za prostor bivše tvornice „Sljeme“.
	Stjepan Kezerić navodi da će se poslati upit nadležnima. Potom je zahvalio na izlaganju gospođi Gordani Muller Mikić.
	Ivana Petric zamolila je da po primitku negativnih odgovora zatražimo potrebne informacije koje su predradnje potrebne da bi se došlo do željenog cilja. 

Ad 2) Prijedlog zaključka o prenamjeni prostora mjesne samouprave u područne objekte dječjih vrtića

	Stjepan Kezerić navodi da je svima dostavljen e-mail sa dopisom od zamjenice gradonačelnika o prenamjeni prostora mjesne samouprave u područne objekte dječjih vrtića. Nadalje navodi kako je 10 .ožujka bio pozvan na neformalan sastanak sa zamjenicom gradonačelnika gospođom Danijelom Dolenec, vezano za prenamjenu nekih objekata mjesne samouprave na području Grada Zagreba u dječje vrtiće te je obećano kako će se dostaviti službena Odluka o eventualnoj prenamjeni prostora mjesne samouprave, no zaprimili smo samo e-mail zamjenice gradonačelnika. Predsjednik navodi da je također svima dostavljen i e-mail sa odgovorom u kojem je zatraženo potpisano rješenje ili Odluku nadležnog gradskog ureda, gradonačelnika Grada Zagreba ili Gradske skupštine Grada Zagreba.  Potom navodi da je Vijeće Gradske četvrti Sesvete donijelo zaključak u kojem je traženo da se prenamjene prostori bivšeg Doma zdravlja u Adamovcu, osnovna škola u Belovaru, osnovna škola u Cerju i bivši dječji vrtić u Sesvetskom Kraljevcu. Osim osnovne škole u Cerju nisu uvažili prijedloge Vijeća Gradske četvrti Sesvete već su bez najave djelatnici Gradskog ureda za obrazovanje, sport i mlade obišli i odabrali prostore mjesne samouprave u Sesvetskoj Selnici, Sesvetskoj Sopnici, Sesvetskim Selima i Novom Brestju. Smatra da građani tih mjesnih odbora neće biti zadovoljni donesenom odlukom o prenamjeni prostora jer se prostori koriste u društvene svrhe. Apelira da onaj tko je donio Odluka mora i obavijestiti mjesne odbore, a ne prebacivat odgovornost na predsjednika i Vijeće Gradske četvrti Sesvete. Potom je otvorio raspravu. 
	U konstruktivnoj raspravi sudjeluju Ivan Dokša, Željko Blažinović, Stjepan Kezerić, Zorica Gregurić, Marko Brkić, Vinko Batinić, Vladimir Marić, Željko Grbavac, Ivana Vladimira Petric, Vedran Ledinščić, Ivan Krivačić, Magdalena Kozarić Špoljarić. Većina vijećnika izrazila je nezadovoljstvo prenamjene prostora mjesne samouprave u dječje vrtiće. Smatraju da se odgovornost prebacuje na Vijeće Gradske četvrti Sesvete te da je potrebna službena Odluka koja treba biti potpisana od strane nadležnog gradskog ureda, gradonačelnika Grada Zagreba ili Gradske skupštine Grada Zagreba. Većina apelira da je potrebna izgradnja novih dječjih vrtića u Kašini i Sesvetskom Kraljevcu s obzirom na svakodnevni rast stanovnika u Iver naselju i broj djece koji ostane neupisan u Sesvetama. Nadalje u raspravi većina vijećnika smatra da treba uložiti puno sredstava dok se prostori mjesne samouprave urede da bi zadovoljili standarde dječjeg vrtića i ne vide svrhu toga kada se jednog dana onda opet trebaju vratiti u prvobitno stanje. Predloženo je od nekoliko vijećnika da se sazove press konferencija kako bi se javno moglo izraziti nezadovoljstvo prenamjenom prostora mjesne samouprave u dječje vrtiće i kako bi svi bili upućeni da je Vijeće Gradske četvrti Sesvete na prethodnim sjednicama predložilo prostore osnovne škole u Cerju, bivšeg doma zdravlja u Adamovcu, osnovne škole u Belovaru i bivšeg vrtića u Sesvetskom Kraljevcu. Na kraju rasprave zaključeno je da se uputi zahtjev za sastankom s zamjenicom gradonačelnika te da se i dalje inzistira na izgradnji novih dječjih vrtića i uređenju prostora osnovne škole u Cerju, bivšeg doma zdravlja u Adamovcu, osnovne škole u Belovaru i bivšeg vrtića u Sesvetskom Kraljevcu te da ukoliko se Vijeće Mjesnog odbora Sesvetska Selnica složilo s prijedlogom da se njihov prostor mjesne samouprave prenamjeni u dječji vrtić podrži i taj prijedlog.
	Ivan Dokša i Željko Blažinović zatražili su da se pošalje upit prema gradonačelniku Grada Zagreba kada će započeti izgradnja dječjih vrtića u Kašini i Sesvetskom Kraljevcu.
	Željko Blažinović zatražio je da se pošalje upit na Gradski ured za obrazovanje, sport i mlade koliko ima područnih vrtića gdje je grad u najmu i koliki je godišnji najam. 
	Ivan Krivačić zatražio je da se sazove sastanak s zamjenicom gradonačelnika Grada Zagreba gđom Danijelom Dolenec kako bi dobili jasniju sliku iz kojeg razloga su odbačeni prijedlozi Vijeća Gradske četvrti Sesvete i predložene baš ove lokacije. 
	Stjepan Kezerić navodi da će se svi upiti poslati na nadležne gradske urede te da će se pozvati na zajednički sastanak zamjenica gradonačelnika Grada Zagreba gđa Danijels Dolenec, predstavnici Gradskog ureda za obrazovanje, sport i mlade i predsjednici vijeća mjesnih odbora s područja Gradske četvrti Sesvete čiji se prostori mjesne samouprave planiraju prenamijeniti u područne objekte dječjih vrtića, na kojem bi se obrazložilo po kojem kriteriju su odabrani prostori mjesne samouprave za prenamjenu odnosno zašto nisu prihvaćeni svi prijedlozi lokacija za područne dječje vrtiće koje je predložilo Vijeće Gradske četvrti Sesvete, te se upoznalo predstavnike Grada Zagreba s mogućim problemima postojećih korisnika prostora mjesne samouprave, a koji se planiraju prenamijeniti u područne objekte dječjih vrtića. Potom je dao na glasanje prijedlog za sazivanje sastanka.

	Članovi Vijeća glasovali su te je većinom glasova, s 16 glasova „za“ i 1 suzdržani glas donijelo.

Zaključak 
 o prenamjeni prostora mjesne samouprave u područne objekte dječjih vrtića


/ Zaključak se prilaže zapisniku sjednice /

 
Ad 3) Nacrt prijedloga Odluke o izmjenama i dopunama Odluke o komunalnom redu - davanje mišljenja

Stjepan Kezerić navodi da je svima dostavljena Odluka i obrazloženje o izmjenama i dopunama Odluke o komunalnom redu. Nadalje je pojasnio da se otpad treba zbrinjavati na način kako nalaže EU. U Odluci je navedeno da će se komunalni otpad u užem centru Grada Zagreba na površinama javne namjene odlagati u podzemne spremnike o trošku Grada Zagreba, a u ostalim dijelovima Grada Zagreba na površinama javne namjene uz prethodno mišljenje o potrebi smještaja spremnika na javnu površinu izdanog sukladno posebnoj odluci koja propisuje način pružanja javne usluge sakupljanja komunalnog otpada na području Grada Zagreba, komunalni otpad će se odlagati u spremnike za komunalni otpad koji su smješteni u građevine gotove konstrukcije koje se grade sukladno posebnim propisima o gradnji javnih građevina i to na trošak korisnika javne usluge sakupljanja komunalnog otpada, odnosno vlasnika zgrade i moraju se održavati u funkcionalnom i ispravnom stanju. Predsjednik navodi da će se na taj način moći kontrolirati razvrstavanje otpada jer će svi stanari imati ključ spremnika za otpad te će se kazniti u slučaju prekršaja ciljana skupina. Potom je otvorio raspravu.

/ Marko Brkić odlazi sa sjednice u 20,17/

U konstruktivnoj raspravi sudjeluju Zorica Gregurić,  Damir Pigac, Željko Blažinović, Željko Grbavac, Ivan Dokša, Vedran Ledinščić, Damir Grgić i Stjepan Kezerić te je većina izrazilo nezadovoljstvo plaćanjem spremnika za komunalni otpad od strane vlasnika zgrade jer smatraju da svi građani Grada Zagreba plaćaju prirez te da su jednaki. Predloženo je da ako već građani sami moraju financirati spremnike da im se omogući olakšica na način da im se umanje računi za čistoću kroz neki vremenski period. Nadalje većina se slaže da je nemoguće kontrolirati razvrstavanje otpada jer nažalost nisu svi sugrađani ekološki osviješteni. Potom je predloženo da se postave podzemni spremnici u cijelom Gradu Zagrebu kako bi se pomoću kartica moglo kontrolirati razvrstavanje otpada. 

Nakon rasprave, članovi Vijeća su glasovali te je većinom glasova, s 10 glasova „za“ 2 protiv i 4 suzdržani glas donijelo.

Zaključak 
o davanju mišljenja na Nacrt prijedloga Odluke o izmjenama i dopunama Odluke o komunalnom redu

/ Zaključak se prilaže zapisniku sjednice /

Ad 4) Prijedlog zaključka za rješavanje imovinsko – pravnog statusa šetnice uz Vuger potok
	Stjepan Kezerić navodi da je prijedlog podnio član Vijeća Vinko Batinić te je zamolio da obrazloži svoj prijedlog.
	Vinko Batinić pojašnjava budući da je zahtjev za imenovanje šetnice kraj Vuger potoka odbijen iz razloga što je čestica u vlasništvu Hrvatskih voda predlaže da se donese zaključak kojim bi se tražilo od Grada Zagreba da zatraži parcelizaciju te čestice na dvije čestice. Predlaže da čestica na kojoj je šetnica bude u vlasništvu Grada Zagreba, kako bi se mogla održavati, a ostatak čestice u vlasništvu Hrvatskih voda s pravom prilaza preko šetnice za održavanje potoka. 
	U daljnjoj raspravi sudjeluju Stjepan Kezerić, Ivan Krivačić, Vedran Ledinščić, Magdalena Kozarić Špoljarić, Vinko Batinić, Damir Pigac te je većina vijećnika tražila da se pošalje upit prema Hrvatskim vodama i nadležnim gradskim uredima o rješavanju imovinsko pravnog statusa šetnice, odnosno da ista postane javno prometna površina. Potom je predsjednik dao na glasanje prijedlog za slanje upita prema nadležnim uredima. 

	Članovi Vijeća glasovali su te je većinom glasova, s 13 glasova „za“ i 1 protiv i 2 suzdržana glas podržalo prijedlog da se pošalje upit prema nadležnim gradskim uredima i Hrvatskim vodama.

Ad 5) Prijedlog zaključka za imenovanje ulice tj. neimenovanog puta, zapadno od Sajmišta Sesvete, između Industrijske ceste i Livadarskog puta do kbr. 20

	Stjepan Kezerić navodi da je prijedlog podnio član Vijeća Vinko Batinić te je zamolio da obrazloži svoj prijedlog.
Vinko Batinić predložio je da se predmetni put nazove Ulica Drinskih mučenica. Potom je pojasnio da su časne sestre iz Družbe kćeri Božje ljubavi, čijem su redu pripadale i Drinske mučenice koje su ostavile velikog traga služeći u Župi Svih Svetih Sesvete.
Magdalena Kozarić Špoljarić nadovezala se da je potrebno tražiti suglasnost od Kaptola.
Stjepan Kezerić navodi da će se tražiti suglasnost od Kaptola te je dao na glasanje predloženi prijedlog.

Daljnje rasprave nije bilo, Vijeće je većinom glasova s 9 glasova „za“ i 6 protiv i 1 suzdržan glas donijelo

Zaključak
o imenovanju ulice tj. neimenovanog puta zapadno od Sajmišta Sesvete, između Industrijske ceste i Livadarskog puta do kbr. 20

/ Zaključak se prilaže zapisniku sjednice /

Ad 6) Prijedlog zaključka o davanju mišljenja na zahtjev Siniša Prugovečki za dostavu pitke vode cisternom

Stjepan Kezerić navodi da je svima dostavljen zahtjev građana Siniše Prugovečkog te zaključak Vijeća Mjesnog odbora Kučilovina. Potom je otvorio raspravu

Željko Grbavac predlaže da se ubuduće takve točke ne stavljaju na dnevni red te da se ne čeka sjednica Vijeća Gradske četvrti Sesvete jer je još na početku saziva Vijeća, donesena  odluka da predsjednik može samostalno odobriti građanima pitku vodu. 

Daljnje rasprave nije bilo, vijeće je jednoglasno donijelo.

Zaključak 
o davanju mišljenja na zahtjev Siniše Prugovečki za dostavu pitke vode

/ Zaključak se prilaže zapisniku sjednice /

Ad 7) Razno

Stjepan Kezerić otvorio je raspravu.
Ivan Dokša zatražio je da se ponovi upit za povećanje dovoza pitke vode umjesto dosadašnjih maksimalnih 8m3 na 10m3.
Stjepan Kezerić navodi da će se poslati požurnica.
Vladimir Marić upitao je da li je pristigao odgovor vezano za povećanje broja polazaka autobusne linije 269 te da li se održao sastanak za Ulicu Vladimira Varlaja i Ulicu Petra Dobrovića.
Stjepan Kezerić odgovorio je da nije pristigao odgovor za autobusnu liniju 269 te da se nije održao sastanak. Predsjednik se zatim ispričao što mora otići te je pozvao potpredsjednika Damira Grgića da nastavi voditi sjednicu.

/ Stjepan Kezerić odlazi sa sjednice u 21,00/

Damir Grgić otvara ponovno raspravu.
Vedran Ledinščić zatražio je idejni projekt dogradnje Osnovne škola Luka.
Stipe Jurić navodi da ćemo zatražiti idejni projekt.
Vedran Ledinščić predlaže da se na slijedeću sjednicu na dnevni red stavi točka križanje Kašinske ceste i Trakošćanske ulice s obzirom da je bio komisijski očevid te je zatraženo da Vijeće Gradske četvrti Sesvete uvrsti u svoj Plan komunalnih aktivnosti izradu idejnog projekta spomenutog križanja. 
Stipe Jurić navodi da će prenijeti predsjedniku.
Zorica Gregurić apelira da su građani Jelkovca pisali prema nadležnima zahtjev da se sanira Savska cesta III. odvojak u dužini 100 m nakon završenih radova Vodoopskrbe i odvodnje, ali nisu dobili odgovor te moli da se pošalje zahtjev za sanacijom iste. Potom je zamolila da se ubrza izrada novog elaborat za izgradnju dječjeg i sportskog igrališta u Dumovcu.
Stipe Jurić navodi da je odmah pri izglasavanju izmjene Plana komunalnih aktivnosti na prošloj sjednici zatražio od kolega da se čim prije pokrene javna nabava, kako bi se dobio projektant koji bi izradio procjembeni i parcelacijski elaborat i novo idejno rješenje te se nada da će kroz dva mjeseca biti odabran projektant. Nadalje navodi da je u Mjesnom odboru Jelkovec ostalo tri manje ulice koje je potrebno sanirati nakon radova Vodoopskrbe i odvodnje te je Vijeće Mjesnog odbora Jelkovec donijelo prioritet da se sanira Savska cesta II. odvojak.  Predmetna ulica asfaltirana je prva u ovoj godini preko Plana malih komunalnih akcija. U dogovoru s predsjednikom odlučeno je ostale dvije ulice asfaltirati krajem godine ako se oslobode sredstva u Planu komunalnih aktivnosti.
Željko Blažinović zatražio je informaciju koliko je sredstava uloženo u Sesvete od svih gradskih ureda unazad godinu dana.
Stipe Jurić navodi da će se poslati upit prema gradskim uredima. 
Magdalena Kozarić Špoljarić postavila je upit kada će započeti radovi na mostu preko Vuger potoka na Zagrebačkoj cesti.
Stipe Jurić odgovorio je da će radovi započeti u lipnju kada će biti smanjen promet. 

